Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 560

1.A—1.B FELÜGYELETI MÉRLEG A jelentés célja Ez a jelentés a Felügyeleti jelentések alapdokumentumát képezi, ezért úgy kell kitölteni, hogy lehetõvé tegye a Felügyelet számára a beszámolás napjára vonatkozólag a hitelintézet mûködésérõl különbözõ mutatók segítségével elemzések végzését, a rendszeres adatszolgáltatás során pedig tendenciák vizsgálatát. A Felügyeleti mérleg mind az MNB, mind a PSZÁF speciális információ igényeinek kielégítését szolgálja, ezért a mérlegsorok elrendezésekor a következõ elveknek kell érvényesülni: — a mérleg elsõdleges rendezési szempontja az instrumentumok csökkenõ likviditása, majd ezen belül — szükség szerint — az egyes tételek növekvõ kockázata, és ezzel összhangban — a lejárati bontásnál a rövid lejárattól a hosszabb felé halad, — további csoportosítási szempontként jelenik meg a nemzetközi szabványokkal összhangban lévõ egységes szektorbontás, illetve annak a Felügyelet igényei szerinti alábontása. Az egyes sorok elnevezésében elsõnek a szektor neve, majd alábontása és ezt követõen az instrumentum neve és esetenként lejárata szerepel. Ahol a mérlegben nem szerepel teljes körû bontás, a nem besorolható tételeket az „egyéb” sorokban kell feltüntetni. A jelentés kitöltésének általános elõírásai Az Szkr. 12. § (2) bekezdésében foglaltak szerint a pénzügyi intézmény minden hónap utolsó napjára vonatkozóan — a Felügyelet, valamint az MNB részére készített évközi jelentések alátámasztása céljából — minden hónap utolsó napjára vonatkozóan köteles fõkönyvét lezárni. A Felügyeleti mérlegben jelentett állományoknak meg kell egyezniük a hó végére lezárt fõkönyv állományaival. A fõkönyv zárásának a hónap utolsó napjára vonatkozó helyesbítések elvégzésével kell történnie. A fõkönyv helyesbítése az alábbiakat jelenti: — az állományokból ki kell venni a hónap utolsó napja után esedékes tételeket, és — az állományokba be kell számítani a hó vége utáni harmadik munkanapig ismertté vált, a hó utolsó napjáig még le nem könyvelt, a tárgyhónapot érintõ, teljesített tételeket. A Mérleg tartalmának, értékelésének stb. — egyéb elõírások hiányában — meg kell egyezni az Szmt.-ben és az Szkr.-ben elõírtakkal, tagolását illetõen azonban eltér attól. Az egyes — kockázati, cél-, általános, illetve egyéb — tartalékokat, értékvesztéseket a jogszabályban elõírt esedékességkor (negyedév, mérleg fordulónapja stb.), így december 31-én is meg kell képezni. Ezért az éves mérlegbeszámoló elkészítésekor az egyes adatokban bekövetkezett módosításoknak megfelelõen a már megképzett tartalék-, illetve értékvesztés-összegek is változhatnak. A Felügyeleti mérleg eszköz-, illetve forrásoldalán az Szkr. elõírásai alapján negatív összegként szerepeltetendõ állományokat (eszköz oldali értékvesztések, értékhelyesbítések, illetve be nem fizetett részvénytõke) negatív elõjellel kell jelenteni. A fõkönyv havi zárásakor a deviza- és valutakészletek, valamint külföldi pénznemre szóló követelések és kötelezettségek hó végi állományát év közben is a Magyar Nemzeti Bank által közzétett, a hó utolsó napján érvényes hivatalos devizaárfolyamon forintra átszámított értéken kell közölni (a január 1-jei állományokra az elõzõ év utolsó napján érvényes hivatalos MNB devizaárfolyamokat kell alkalmazni). Az Euro-tagdevizákban lévõ állományok forintra számítása az Euro és a forint közötti hivatalos MNB árfolyam, valamint az Euro és az Euro-tagdevizák közötti koefficiens nem kerekített értékeinek felhasználásával történik az alábbi képlet szerint: tagdeviza összege × Euro és Ft közti hivatalos MNB árf. a tagdeviza koefficiense 2002/17/II. szám A mûvelet közben nincs kerekítés, a végeredmény forintban kapott összege kerekítendõ millió (szövetkezeti hitelintézeteknél ezer) forintra. Az MNB által nem jegyzett külföldi pénznemre szóló követeléseket, illetve kötelezettségeket, deviza- és valutakészleteket az Szkr. 9. § (5) pontja alapján országos napilapnak a világ valutáinak árfolyamaira közzétett, a hó utolsó napján érvényes középárfolyamon, ennek hiányában a hitelintézet által a legutolsó hónapban alkalmazott átlagos középárfolyamon kell forintra átszámítani. A Felügyeleti mérleg minden sora forint a), Euro b), egyéb deviza c) és összesen d) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a Felügyeleti mérlegnél elõírt árfolyam(ok)on — forintra átszámított összegét kell a b) Euro, illetve a c) egyéb devizaoszlopokban szerepeltetni. A b) Euro oszlopban az Euroban és az Euro-tagdevizákban lévõ állományokat kell jelenteni. A devizával kapcsolatos, de forintban fennálló állományokat a forint oszlopban kell kimutatni. A devizaeszközökre képzett értékvesztést a megfelelõ devizaoszlopokban kell jelenteni. Az egyes eszköz- és forráscsoportoknál a tõke és kamatkövetelést, illetve tartozást — egyéb elõírások hiányában — az Szkr. elszámolási elõírásainak megfelelõen kell szerepeltetni. A vásárolt értékpapírok vételárában lévõ — a számviteli mérlegben az aktív és passzív idõbeli elhatárolások között kimutatott — a hátralévõ futamidõre elhatárolt árfolyamnyereséget, illetve árfolyamveszteséget az aktív/passzív elszámolások és egyéb aktív/passzív idõbeli elhatárolások között kell jelenteni. A Felügyeleti mérlegben szereplõ tételeket mindig eredeti lejáratuk alapján kell a lejárati kategóriákba sorolni. Rövid: az eredetileg éven belüli és az egy éves lejárat, azaz hossza kevesebb vagy megegyezik a tárgyév napjainak számával (azaz 365 vagy 366 nappal). Amennyiben a lejárat hossza ezt 1 nappal is meghaladja, az érintett állományt az éven túliak között kell jelenteni. Rövid lejáratúnak tekintendõ azonban az egy éves lejáratú instrumentum akkor is, ha lejárata munkaszüneti vagy bankszünnapra esik, és ezért a teljesítés az azt követõ munkanapon történik meg. Hosszú: az a lejárat, amely meghaladja az egy évet. Hosszú, de legfeljebb 2 éves lejárat: az egy évet meghaladó lejárat, ami azonban nem hosszabb mint 730 (vagy 731) nap. 2 éven túli lejárat: hosszabb mint 2 év. Hasonlóképpen meghatározott a legfeljebb 5 éves, illetve az 5 éven túli lejárat is. Az éven belüli, illetve éven túli lejárat a rövid, illetve hosszú lejárat meghatározásával azonos. A Felügyeleti mérlegben szereplõ saját vagyontárgyakat — pl. váltót, hiteleket, egyéb követeléseket vagy értékpapírokat (a továbbiakban: vagyontárgyak) — eredeti (szerzõdés szerinti) lejárattal kell szerepeltetni és nem csökkentve állományukat a valódi penziós ügyletek keretében átadott vagyontárgyak értékével. A rövid lejáratú követelések/kötelezettségek az eredetileg éven belüli és egy éves követeléseket, illetve kötelezettségeket tartalmazzák. Külföldön kibocsátott kötvények, külföldön felvett konzorciális hitelek esetében a hitelintézet által külföldön kibocsátott kötvények, illetve külföldön felvett konzorciális hitelek teljes fennálló állományát a külföldiekkel szembeni tartozások között kell kimutatni, akkor is, ha a hitelintézet tudja, hogy eredetileg mekkora összegben vásárolt kötvényt, illetve vett részt a hitelnyújtásban más belföldi hitelintézet. A hitelintézet tulajdonába került letéti igazolásokat a mögöttes értékpapíroknak megfelelõ szektornál kell jelenteni a megfelelõ sorban. A letéti igazolás (angolszász területen depository receipt: GDR — Global Depository Receipt, ADR — American Depository Receipt) a letéti intézmény által bizonylati formában kibocsátott, saját joga szerint értékpapírnak minõsülõ, átruházható befektetési forma, a letétbe helyezett, mögöttes értékpapírokra vonatkozó tulajdonjogot bizonyító okirat. A hitelintézet által belföldön felvett (belföldi szervezésû) konzorciális hiteleket a konzorcium egyes tagjaival szembeni tartozásként kell kimutatni, az egyes tagok által nyújtott rész fennálló állományával megegyezõ összegben. Amennyiben az egyes konzorcium-tagok személyében változás történt és a hitelintézetnek errõl nincs tudomása, a bankközi kapcsolatok egyeztetése a (belföldi) konzorcium-szervezõ (fizetõ ügynök) bevonásával történik. A konzorcium keretében nyújtott hitelek, valamint a lebonyolításra átvett hitelek esetében a hitelintézeteknek az általuk nyújtott összegeket a végsõ adóssal szembeni követelésként kell kimutatniuk, a közvetítõ (szervezõ, lebonyolító) hitelintézetnek pedig csak akkora összeget kell a Felügyeleti mérlegben a végsõ adóssal szemben szerepeltetnie, amekkora összeget saját részérõl neki nyújtott. A számviteli mérlegben hitelintézetekkel szembeni kötelezettségként kimutatandó, más hitelintézetektõl lebonyolításra átvett és még nem továbbadott hitelek összegét (ideértve a konzorciális hitelnyújtás keretén belül a szervezõ bankhoz a hitelnyújtó hitelintézet által átutalt hiteleket is), illetve a végsõ adós (hitelfelvevõ) által átutalt törlesztõ részletek lebonyolító (szervezõ) bank által még nem továbbutalt összegét nem bankközi tartozásként, hanem hitelintézetekkel szembeni passzív elszámolásként, az

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes